**KUNNAN KESÄTYÖNTEKIJÖIDEN PALKKAAMINEN VUONNA 2023**

Marttilan kunta palkkaa marttilalaisia ja Marttilassa pitkäaikaisesti asuvia nuoria, lähinnä koululaisia ja opiskelijoita kesätyöhön pääsääntöisesti neljän viikon mittaisiin työsuhteisiin.

Kunnanhallituksen 17.11.2022 päätöksen mukaiset kesätyöntekijöiden palkkausehdot vuodelle 2023:

* Kesätöihin palkataan vuosina 2002-2007 syntyneitä marttilalaisia ja Marttilassa pitkäaikaisesti asuvia nuoria, lähinnä koululaisia ja opiskelijoita.
* Maksettava palkka on 200 €/viikko.
* Työaika on 6 h/päivä ja työviikon pituus 30 tuntia.
* Työsuhteiden kesto on koulujen loma-aikana pääsääntöisesti neljä viikkoa/nuori. Poikkeustapauksissa nuori voidaan palkata lyhyemmäksi tai pidemmäksi ajaksi.
* Tarpeen ja mahdollisuuksien mukaan nuoria voidaan palkata myös muuna aikana kuin koulujen loma-aikana (toukokuussa ja elo-syyskuussa).
* Työntekijä valitaan ensisijaisesti siihen työyksikköön, jonka hän on asettanut etusijalle.
* Ensisijaisesti työtä tarjotaan niille nuorille, jotka eivät ole aiemmin työllistyneet kuntaan.

**KESÄTYÖHARJOITTELUUN HAETAAN KUNTAREKRYN KAUTTA** osoitteessa [www.kuntarekry.fi](http://www.kuntarekry.fi).   
Kunnan kesätyöpaikkahaku löytyy kirjoittamalla hakukenttään hakuavaimen numeron 496092.

**Kesätyöpaikkaa voi hakea myös hakulomakkeella, joka on kunnan www-sivuilla.**   
**Hakuaika on 13.2.- 13.3.2023.** Vs. vapaa-aikapäällikkö Tytti Kankaristo antaa kesätyöhakuneuvontaa myöhemmin ilmoitettavana ajankohtana. Palveluun kirjautumiseen tai hakemuksen täyttämiseen lisätietoja

antaa myös hallintojohtaja Heini Luoma, puh. 044 744 9210 tai [heini.luoma@marttila.fi](mailto:heini.luoma@marttila.fi)

**MARTTILAN KUNTA OTTAA NUORIA KESÄTYÖHARJOITTELIJOITA SEURAAVIIN TEHTÄVIIN:**

**1. TEKNINEN TOIMI**

***Kiinteistöjen ja piha-alueiden hoitotehtävät ja siivoustehtävät:***

Tehtäviin kuuluu kiinteistöhoitajien apuna toimiminen kiinteistöjen, piha- ja liikunta-alueiden hoitotehtävissä. Tehtävinä voivat olla esimerkiksi nurmikonleikkuu, maalaustyöt ja pienet korjaustyöt. Tehtävissä tarvitaan työntekijöitä touko-elokuussa.

Tiedustelut rakennustarkastaja Jarkko Vihtonen puh. 044 744 9520

***Siivoustehtävät:***

Tehtäviin kuuluu siivoojien apuna toimiminen siivoustehtävissä. Tehtävinä voivat olla esimerkiksi avustaminen koulun suursiivouksessa ja ikkunoiden pesu. Siivoustehtävät sijoittuvat kesäkuulle.  
Tiedustelut tekninen johtaja Kirsi Halkola puh. 044 744 9510

**2. KEITTIÖ**

Tehtäviin kuuluu nuoren taidot huomioon ottaen ja päivästä riippuen esim. ruoan tarjolle laittoa, esivalmistelua (vihannesten ja juuresten pesua ja kuorimista), puhtaan tiskin vastaanottoa ja siivousta.

Tiedustelut Satu Koskela puh. 02 484 9340  
  
**3. VARHAISKASVATUS**Työ on lastenhoitotyötä yhdessä muun henkilökunnan kanssa**.** Yhden kesätyöntekijän tehtäviin kuuluu   
leikkikentällä lasten leikin ohjaus yhdessä MLL:n kesätyöntekijöiden kanssa.Tiedustelut varhaiskasvatusjohtaja Pia Päivänsäde puh. 044 744 9320, soittoaika ma-pe klo 8-9

**4. VAPAA-AIKATOIMI**

***Lasten liikennepuiston valvoja:***Työhön kuuluu pääasiassa liikennepuiston valvonta- ja opastustehtäviä sekä välineistöstä huolehtimista. Liikennepuistonvalvojia tarvitaan kesän lisäksi toukokuuhun sekä syyskuuhun, tällöin työ sijoittuu

viikonlopuille sekä ilta-aikaan eli mahdollisuus tehdä myös opintojen ohella. *Työ sisältää myös kesällä ilta- ja viikonlopputyötä.* Työ on hyvin itsenäistä, joten kesätyöntekijältä tarvitaan omatoimisuutta, vastuullisuutta ja rohkeutta asiakastyöskentelyyn myös yksin**.**

***Kesis-leirin ohjaajan tehtävät:***

Kesis-leirin valmisteluihin sekä koulutukseen osallistuminen ja leiriohjaajana toimiminen.

Leiriviikko: 12.-16.6. ja koulutusviikonloppu 26.-27.5.

Leirille järjestetään kuljetus. Leiriviikosta tuplapalkka, koska kyseessä on yöleiri.

***Palaisten uimapaikan hoitaja*** (***18 vuotta täyttänyt, mutta työpariksi voidaan valita myös alaikäinen***) Tehtäviin kuuluu saunan lämmitys, siisteydestä huolehtiminen, asiakaspalvelu- ja kassatyöskentely.   
Työ tehdään toisen kesätyöntekijän kanssa työparina.   
*Työ sisältää ilta- ja viikonlopputyötä*. ***Ilmoitathan hakemuksessa, jos olet kiinnostunut näiden töiden  
lisäksi viikon lisätöistä uimakoulujen apuohjaajana.***Tiedustelut vs. vapaa-aikapäällikkö Tytti Kankaristo puh. 044 744 9410

**5. KIRJASTO JA KOTISEUTUMUSEO**   
***(18 vuotta täyttänyt)***  
Kotiseutumuseon näyttelyn rakentamisessa avustaminen, museon avoinna pitäminen, kirjastossa aineiston järjestely ja muovittaminen. (Museo avoinna keskiviikko ja sunnuntai)

Tiedustelut kirjastonhoitaja Taina Jurttila-Nurminen puh. 044 084 5342

**6. TEKNINEN JA VAPAA-AIKATOIMI**   
***Kesätyöntekijöiden ohjaaja (18 vuotta täyttänyt)***  
Tehtäviin kuuluu kyseisten työyksiköiden kesätyöntekijöiden ohjaus sekä muita vastuutehtäviä esimiesten lomien aikana. Kesätyöntekijöiden ohjauksen lisäksi työhön kuuluu teknisen ja/tai vapaa-aikatoimen tehtäviä ja sijaistuksia mm. liikennepuiston valvontaa, tehtävät sovitaan tarkemmin valitun henkilön kanssa. Palkkaus näistä tehtävistä määräytyy kunnallisen virka- ja työehtosopimuksen vähimmäispalkan mukaan. Palkka maksetaan työajan mukaisessa suhteessa. Työntekijältä vaaditaan ajokortti. Työ sijoittuu pääosin heinäkuulle. Työtehtävä vaatii oma-aloitteisuutta ja itsenäistä työotetta, kerrothan osaamisestasi tarkemmin työhakemuksessa.   
Tiedustelut tekninen johtaja Kirsi Halkola puh. 044 744 9510 ja vs. vapaa-aikapäällikkö Tytti Kankaristo puh. 044 744 9410

**7. SUVIRANNAN PALVELUKESKUS JA KOTIPALVELU**

***Palvelukeskus:***

Tehostetun palveluasumisen yksikkö, jossa 28-30 vanhusta. Työtehtäviä pääasiassa ovat seurustelu, ulkoilu, luku- ja pelituokiot ym. yhteiset hetket. Mahdollisuus on myös osallistua pieniin avustaviin tehtäviin hoitajan/laitoshuoltajan parina.

Tiedustelut Anne Sallasmaa, anne.sallasmaa@varha.fi puh. 044 0845442

***Suvisiipi:***

Suvisiipi on 6-paikkainen kodinomainen kehitysvammayksikkö. Tehtäviin kuuluu asukkaiden kanssa mm. pelaaminen, ulkoilu ja lukuhetket. Voit olla myös apuna kodinhoidollisessa tehtävissä (puhtaan pyykin käsittely, tiskien laittoa, siivousta, leipomista jne.)

Tiedustelut Carita Enberg, carita.enberg@varha.fi

***Kotipalvelu:***

Työ on avustavia kodinhoidollisia tehtäviä pääasiassa hoitajan mukana kotikäynneillä tai päivätoiminnassa. Työtehtäviä ovat mm. aamupalan valmistaminen, ulkoilu, lehden lukeminen, seurustelu, tiskaaminen,

pyykin ripustaminen tms. kodinhoidolliset tehtävät.

Tiedustelut Marika Hirvensalo, marika.hirvensalo@varha.fi, puh. 044 084 5392